‘તમારી વચ્ચે મારા દિવસો થોડા હતા, અને તેથી પણ થોડા હતા મારા કહેલા શબ્દો. પણ જો તમારા કાનોમાં સંભળાતો મારો અવાજ ક્ષીણ થશે, જો તમારી સ્મૃતિમાં મારો પ્રેમ અદૃશ્ય થશે, તો હું ફરી આવીશ, અને વધુ આત્મિક થયેલાં સમૃદ્ધ હૃદય અને હોઠથી ફરી બોલીશ. હા, હું સમયની સાથે પાછો આવીશ, ભલે મૃત્યુ મને સંતાડે કે આ મહાન મૌન મને આવરી લે, હું મારે વિશે તમારી સમજણ ખોળવા ફરી આવીશ. તેથી જાણી લો કે તે મહાન મૌનમાંથી હું પાછો આવીશ. ભૂલશો નહિ કે હું તમારી જ પાસે પાછો આવીશ.’